|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 09 - 06 - 2022 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : ΔΥ |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς Τον κ. Πρόεδρο και τα μέλη της Επιτροπής Ποιότητας Ζωής ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Λήψη απόφασης για την τροποποίηση του ρυμοτομικού σχεδίου στο Ο.Τ. 125 της Δημοτικής Κοινότητας Ταύρου του Δήμου Μοσχάτου-Ταύρου για χαρακτηρισμό οικοπέδου σε χώρο Πολιτισμού και Δημοτικών Εξυπηρετήσεων.

ΣΧΕΤ.:Το από 27/05/2022έγγραφο του Δημάρχου Μοσχάτου- Ταύρου

Η ιδιοκτησία Α-Β-Γ-Δ-Ε-Ζ-Η-Θ-Ι-Κ-Λ-Μ-Ν-Α με έκταση 3331,77τμ, όπως αυτή περιγράφεται στο από Μάιο του 2022 τοπογραφικό διάγραμμα της ΥΔΟΜ του Δήμου Μοσχάτου- Ταύρου, βρίσκεται στο Ο.Τ. 125 της Δ.Κ. Ταύρου του Δήμου Μοσχάτου- Ταύρου, επί των οδών Ευγενικού Τιμ.- Θράκης- Κορυζή, εντός του από 07-07-1939 (ΦΕΚ 288Α/17-07-1939) εγκεκριμένου ρυμοτομικού σχεδίου πόλης. Είναι χώρος με χρήση Πολεοδομικό Κέντρο και οι ισχύοντες όροι δόμησης για την περιοχή είναι οι παρακάτω:

Πρόσωπο: 10μ.

Εμβαδόν: 200μ.

Σ.Δ. 3

Ύψος: Ως ΝΟΚ

Η παραπάνω έκταση είναι η συνολική έκταση των αναφερόμενων στο ως άνω τοπογραφικό διάγραμμα (ΙΔ.1) Α-Β-Γ-Δ-Ε-Ζ-Η-Θ-Ι-Κ-Λ-Μ-Α έκτασης 3309,32τ.μ., ιδιοκτησίας του ΤΑΙΠΕΔ και της (ΙΔ.2) Α-Μ-Ν-Α έκτασης 22,45τ.μ. ιδιοκτησίας του Δήμου Μοσχάτου- Ταύρου και είναι όμορη ως προς το νότιο όριο με νηπιαγωγείο και παιδικό σταθμό και ως προς το δυτικό με το υπό ανέγερση ΚΑΠΗ και το Κέντρο Υγείας του Ταύρου. Στο έναντι Ο.Τ., επί της οδού Κορυζή βρίσκεται το σχολικό συγκρότημα γυμνασίων και λυκείου της Δ. Κ. Μοσχάτου. Συνεπώς βρίσκονται σε θέση όπου καθημερινά διέρχονται από εκεί ένας μεγάλος αριθμός μαθητών και θα πρέπει να διασφαλίζεται η ασφάλειά τους, η οποία θα διαταραχθεί αν γίνουν έργα, που θα δημιουργήσουν μεγάλο κυκλοφοριακό φόρτο, κάτι το οποίο είναι δυνατό να συμβεί λόγω των μεγάλων συντελεστών δόμησης που ισχύουν στη περιοχή και της έκτασης της ΙΔ1. Επιπλέον είναι μια περιοχή στην οποία είναι συγκεντρωμένες χρήσεις εκπαίδευσης και κοινωνικών εξυπηρετήσεων και προς όφελος των πολιτών, θα πρέπει να διατηρήσει η περιοχή τη μορφή αυτή και να ενισχυθεί με επιπλέον χρήσεις των παραπάνω κατηγοριών.

Εντός της ( ΙΔ.1) υπάρχει το κτίριο 1 των πρώην αποθηκών του ΕΟΜΜΕΧ το οποίο με το ΦΕΚ 368Δ/25-06-2021 χαρακτηρίστηκε ως νεώτερο μνημείο με το σκεπτικό ότι «αποτελεί ιδιαίτερα αξιόλογο δείγμα της ειδικής αυτής κατηγορίας δημοσιών κτηρίων με ιδιαίτερα αξιόλογα χαρακτηριστικά από αρχιτεκτονική, τυπολογική και μορφολογική άποψη, και αποτελεί φορέα ιστορικής μνήμης και τεκμήριο της εξέλιξης της περιοχής στις αρχές του 20ου αιώνα από ιστορική, πολιτισμική, πολιτιστική και κοινωνική άποψη», σκεπτικό με το οποίο αποδεικνύεται η σημαντικότητα της διατήρησης του δημόσιου χαρακτήρα του ακινήτου ως ιστορικό σημείο αναφοράς της πόλης του Ταύρου.

Με βάση τα παραπάνω εισηγούμαστε

Την τροποποίηση του εγκεκριμένου ρυμοτομικού σχεδίου στο Ο.Τ. 125 της Δ.Κ. Ταύρου του Δήμου Μοσχάτου- Ταύρου και χαρακτηρισμό των ιδιοκτησιών (1) και (2) συνολικής έκτασης 3331,77τ.μ. και όπως αυτές περιγράφονται μ ε τα υπό στοιχεία Α-Β-Γ-Δ-Ε-Ζ-Η-Θ-Ι-Κ-Λ-Μ-Ν-Α στο από Μαΐου 2022 τοπογραφικό διάγραμμα της Υ.ΔΟΜ., σε «Κοινωφελή Χώρο Πολιτισμού και Δημοτικών Εξυπηρετήσεων» και τον καθορισμό όρων και περιορισμών δόμησης του χώρου αυτού, όπως αυτοί φαίνονται στο άνω αναφερόμενο τοπογραφικό διάγραμμα που συνοδεύει την παρούσα εισήγηση, με Σ.Δ 1 και μέγιστο αριθμό ορόφων κτιρίων δυο (2) και ύψος επτά (7) μέτρα.

|  |  |  |
| --- | --- | --- |
| Ο Εντεταλμένος Σύμβουλος  Τ.Υ.ΔΜ-Τ & Δόμησης  ΣΑΒΒΑΣ ΙΩΑΝΝΗΣ |  | Η Διευθύντρια  Τ.Υ.ΔΜ-Τ & Δόμησης  ΤΣΙΩΛΗ ΑΜΑΛΙΑ  ΠΟΛΙΤΙΚΟΣ ΜΗΧΑΝΙΚΟΣ ΤΕ |

Συνημμένα:

1. Το από 27/05/2022έγγραφο του Δημάρχου Μοσχάτου- Ταύρου
2. Τοπογραφικό Διάγραμμα